87/266/ETY: Komission päätös, tehty 8 päivänä toukokuuta 1987, henkilöstön lääkärintarkastuksia koskevan Alankomaiden esittämän suunnitelman antamien takeiden riittävyyden hyväksymisestä



Virallinen lehti nro L 126 , 15/05/1987 s. 0020 - 0023

Suomenk. erityispainos Alue 3 Nide 23 s. 0137

Ruotsink. erityispainos Alue 3 Nide 23 s. 0137



KOMISSION PÄÄTÖS, tehty 8 päivänä toukokuuta 1987, henkilöstön lääkärintarkastuksia koskevan Alankomaiden esittämän suunnitelman antamien takeiden riittävyyden hyväksymisestä (87/266/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY(), sellaisena kuin se on viimeksi muutettuna direktiivillä 86/587/ETY(), ja erityisesti sen liitteessä I olevan IV luvun 24 kohdan, ottaa huomioon terveyttä koskevista ongelmista tuoreen siipikarjanlihan kaupassa 15 päivänä helmikuuta 1971 annetun neuvoston direktiivin 71/118/ETY(), sellaisena kuin se on viimeksi muutettuna asetuksella (ETY) N:o 3768/85(), ja erityisesti sen liitteessä I olevan III luvun 12 kohdan, ottaa huomioon terveyttä koskevista kysymyksistä yhteisön sisäisessä lihavalmisteiden kaupassa 21 päivänä joulukuuta 1976 annetun neuvoston direktiivin 77/99/ETY(), sellaisena kuin se on viimeksi muutettuna asetuksella (ETY) N:o 3768/85, ja erityisesti sen liitteessä A olevan II luvun 17 kohdan, sekä katsoo, että direktiivin 64/433/ETY liitteessä I olevassa IV luvun 24 kohdassa, direktiivin 71/118/ETY liitteessä I olevan III luvun 12 kohdassa ja direktiivin 77/99/ETY liitteessä A olevassa II luvun 17 kohdassa määrätään, että komission tehtävänä on, mainittujen direktiivien 16, 12 a ja 19 artiklassa, säädetyn menettelyn mukaisesti, tunnustaa henkilöstön lääkärintarkastussuunnitelman antavan vastaavat takeet kuin lääkärintodistuksen vuosittainen uusiminen, Alankomaiden viranomaiset ovat 20 päivänä lokakuuta 1986 sekä 13 päivänä helmikuuta 1987 päivätyillä kirjeillä, sekä tiedoksiannollaan 25 päivänä maaliskuuta 1987 toimittaneet komissiolle tiedoksi vaihtoehtoisen lääkärintarkastussuunnitelman, pysyvän eläinlääkintäkomitean tarkasteltua asiaa 25 päivänä maaliskuuta 1987 pidetyssä kokouksessa, tämän päätöksen liitteessä esitetyn vaihtoehtoisen suunnitelman voidaan katsoa antavan vastaavat takeet kuin lääkärintodistuksen vuosittainen uusiminen, ja tässä päätöksessä määrätyt toimet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Alankomaiden esittämän ja liitteessä esitetyn tuoretta lihaa, tuoretta siipikarjanlihaa ja lihavalmisteita käsittelevän henkilöstön lääkärintarkastussuunnitelman tunnustetaan antavan vastaavat takeet kuin lääkärintodistuksen vuosittainen uusiminen. 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä toukokuuta 1987. Komission puolesta Frans ANDRIESSEN Varapuheenjohtaja () EYVL N:o L 121, 29.7.1964, s. 2012/64 () EYVL N:o L 339, 2.12.1986, s. 26 () EYVL N:o L 55, 8.3.1971, s. 23 () EYVL N:o L 362, 31.12.1985, s. 8 () EYVL N:o L 26, 31.1.1977, s. 85 LIITE ALANKOMAIDEN VIRANOMAISTEN ESITTÄMÄ VAIHTOEHTOINEN TUORETTA LIHAA, SIIPIKARJANLIHAA JA LIHAVALMISTEITA KÄSITTELEVÄN HENKILÖSTÖN LÄÄKÄRINTARKASTUSSUUNNITELMA A. Työhöntulotarkastus Jokaisen lihaa, siipikarjanlihaa tai lihavalmisteita käsittelevän tai sen parissa työskentelevän henkilön terveys on tarkastettava. Tämä tarkastus on edellytyksenä palvelukseen astumiselle. Tarkastuksen, jonka perusteella arvioidaan asianomaisen henkilön mahdollisesti aiheuttamaa tartuntavaaraa, on edellettävä terveystaustaa koskeva kysely (ks. E kohta) lääkärin arvioitavaksi sekä lääkärin suorittama yleinen lääkärintarkastus. Tällaiseen tarkastukseen voi, asianomaisen lääkärin harkinnan mukaan, sisältyä useita kokeita. B. (Vuosittainen) rutiinitarkastus Aina kun asianomaiset (yrityksessä palveluksessa toimivat) terveysviranomaiset pitävät tarpeellisena, erityisesti jos on syytä epäillä kyselyn E ja F kohdissa lueteltujen tautien esiintymistä, mutta vähintään kerran vuodessa, A kohdassa mainitun henkilöstön terveys on arvioitava kyselylomakkeen avulla (ks. F kohta). Henkilöstön täytettyä kyselylomakkeen se on toimitettava asianomaisille terveysviranomaisille. Vastaavan lääkärin on allekirjoitettava nämä ilmoitukset ja pidennettävä näin lääkärintodistuksen voimassaoloa vuodella. Mikäli vastaava lääkäri kyselyn tai muiden tietojen perusteella arvioi lisätutkimukset tarpeellisiksi, lääkärintodistuksen voimassaoloaikaa voidaan pidentää vasta kun tarkastuksen tulokset on saatu. Tällaiseen tarkastukseen voi, lääkärin harkinnan mukaan, sisältyä useita kokeita. Jos epidemiologiset tai kliiniset seikat antavat aihetta, terveysviranomaisten (yritykseen kiinnitetyt) on varmistettava, että mahdollisina tartuntalähteinä olevia henkilöitä kielletään työstämästä tai käsittelemästä tuoretta lihaa, siipikarjanlihaa tai lihavalmisteita. C. Hygienianeuvonta Jokaisella tuoreen lihan, siipikarjanlihan tai lihavalmisteiden parissa työskentelevällä tai näitä käsittelevällä on oltava asianmukainen koulutus, erityisesti koskien tämän vastuuta elintarvikehygieniasta ja henkilökohtaisesta hygieniasta. D. Selittävä huomautus Vaikka ennen työn aloittamista annettu terveystodistus ei varmuudella takaa, että asianomainen henkilö ei ole tartuntalähde, on tärkeätä työsuhteen alussa kiinnittää huomiota olennaisiin kansanterveydellisiin näkökohtiin kuten vastuuseen yleisestä hygieniasta sekä velvoitukseen ilmoittaa kaikista työsuhteen aikana ilmenevistä tarttuvista taudeista. Tässä yhteydessä on tärkeätä, että asianomainen henkilö on riittävän tietoinen asemastaan taudin mahdollisena levittäjänä. Lihaa, siipikarjanlihaa ja lihavalmisteita käsittelevän henkilöstön (yleensä vuosittain suoritettava) rutiinilääkärintarkastus on ollut käytössä monessa maassa jo usean vuoden ajan tavoitteena vähentää patogeenisten mikro-organismien leviämisen vaaraa kuluttajille asianomaisen henkilön käsittelemän lihan, siipikarjanlihan tai lihavalmisteiden välityksellä. Eri kansainväliset kokoukset ovat omistautuneet sen ongelman selvittämiseen, onko tällaisten rutiinitutkimusten, erityisesti ulostenäytteiden, välttämättä oltava osana toimenpiteitä, joilla suojellaan kuluttajaa erilaisia huonosti käsitellyn lihan, siipikarjanlihan tai lihavalmisteiden välityksellä mahdollisesti leviäviä tauteja vastaan. Erityisesti on asetettu kyseenalaiseksi patogeenisten suolistobakteerien löytämiseksi tehdyn ulosteiden rutiinitutkimusten aiheellisuus. Tutkimalla edellä mainittujen kokousten raportteja käy ilmi, että rutiinitutkimukset, varsinkin ulostenäytteiden tutkimukset, eivät millään merkittävällä tavalla auta estämään tarttuvien tautien leviämistä kuluttajalle lihan, siipikarjanlihan tai lihavalmisteiden välityksellä; toisin sanoen, henkilöstön ulosteiden ja virtsan säännöllistä tutkimista Salmonellan ja Shigellaen varalta ei enää pidetä tarpeellisena. Tutkimus on tehtävä vain kun se on epidemiologisesti tai kliinisesti perusteltua. E. Elintarviketuotantolaitoksen palvelukseen astuvien lääkärintodistus (Tämä todistus on täytettävä lääkärin läsnä ollessa) >KAAVION ALKU> Suku- ja etunimi: Syntymäaika ja -paikka: Osoite: Työpaikkalääkäri tai perhelääkäri: Sairastatteko tai oletteko sairastanut: Kyllä Ei a) lavantautia b) pikkulavantautia c) tuberkuloosia d) tarttuvaa tai tartuntatautina esiintyvää ihotautia Jos kyllä, niin minkä: e) muita tarttuvia tauteja Jos kyllä, niin mitkä: Minä allekirjoittanut vakuutan antaneeni edellä olevat tiedot parhaan tietämykseni mukaan. Paikka: Päivämäärä: Allekirjoitus Allekirjoittanut vakuuttaa työsuhteensa aikana tiedottavansa viipymättä yrityksen johdolle ja terveysviranomaisille tarttuvasta taudista, jota hän sairastaa tai epäilee sairastavansa. Paikka: Päivämäärä: Allekirjoitus Allekirjoittanut Lääkäri vakuuttaa tutkineensa rva/nti/hra tänään ja, edellä olevien tietojen sekä tarpeellisiksi arvioimiensa kokeiden tulosten perusteella, olevansa sitä mieltä, että tämän työnteolle ei ole mitään esteitä. Paikka: Päivämäärä: Allekirjoitus >KAAVION LOOPU> F. Elintarviketuotantolaitoksessa työskentelevien lääkärintodistus (Tämä todistus on edelleen toimitettava (asianmukaisesti täytettynä) yritykseen liittyvälle terveysviranomaisille) >KAAVION ALKU> Suku- ja etunimi: Syntymäaika ja -paikka: Osoite: Työpaikkalääkäri tai perhelääkäri: Sairastatteko tai oletteko sairastanut: Kyllä Ei a) lavantautia b) pikkulavantautia c) tuberkuloosia d) tarttuvaa tai tartuntatautina esiintyvää ihotautia Jos kyllä, niin minkä: e) muita tarttuvia tauteja Jos kyllä, niin mitkä: Minä allekirjoittanut vakuutan antaneeni edellä olevat tiedot parhaan tietämykseni mukaan. Paikka: Päivämäärä: Allekirjoitus Allekirjoittanut Lääkäri vakuuttaa, * edellä olevien tietojen * ja * tarpeellisiksi arvioimiensa kokeiden tulosten perusteella, että ei ole mitään estettä seuraavan henkilön * lääkärintodistuksen voimassaoloajan pidentämiseksi * Rva/nti/hra Aika: Paikka: Allekirjoitus * Tarpeeton viivataan yli. >KAAVION LOOPU>